**REGJISTRI I KËRKESAVE DHE PËRGJIGJEVE PRILL – QERSHOR 2023**

**GJYKATA ADMINISTRATIVE E APELIT**

|  |  |  |  |  |  |  |
| --- | --- | --- | --- | --- | --- | --- |
| **Nr. Rendor*[[1]](#footnote-1)*** | **Data e kërkesës*[[2]](#footnote-2)*** | **Objekti i kërkesës**  ***[[3]](#footnote-3)*** | **Data e përgjigjes*[[4]](#footnote-4)*** | **Përgjigja**  ***[[5]](#footnote-5)*** | **Mënyra e përfundimit të kërkesës**  ***[[6]](#footnote-6)*** | **Tarifa**  ***[[7]](#footnote-7)*** |
| 1 | 11.04.2023 | Kërkesë për informacion. | 19.04.2023 | Në vijim të komunikimeve zyrtare lidhur me rastin e ankuesit \*\*\*\*\*, i cili parashtron se ka ankimuar vendimin nr.\*\*\*\*\* datë \*\*\*\*\* të Gjykatës Administrative të Shkallës së Parë \*\*\*\*\* dhe kërkon përshpejtimin e ҫështjes si më lart. Me tonat nr. \*\*\*\*\* dhe nr. \*\*\*\*\* drejtuar Gjykatës Administrative të Apelit kemi kërkuar të informohemi nëse është marrë në shqyrtim kërkesa e shtetasit për përshpejtimin e ҫështjes dhe cili është qëndrimi i gjykatës në lidhje me të. Për sa më lart lutemi të na përcillet një informacion i përditësuar lidhur me aktet e dosjes gjyqësore që i përket ҫështjes së sipërcituar, statusin në të cilin ndodhet trajtimi i këtij ankimi, si dhe ҫdo informacion tjetër që ka të bëjë me këtë rast dhe i shërben hetimit administrativ.  Në përgjigje të shkresës tuaj nr. \*\*\*\*\*, me lëndë “*Kërkesë për informacion*”, protokolluar pranë Gjykatës Administrative të Apelit me nr.15 prot., datë 11.04.2023, ju bëjmë me dije se pranë Gjykatës Administrative të Apelit rezulton e regjistruar ҫështja me nr.\*\*\*\*\* akti, datë \*\*\*\*\* me palë ndërgjyqëse \*\*\*\*\* e objekt \*\*\*\*\*, Relator \*\*\*\*\*. Për ҫështjen e mësipërme nuk ka akoma një datë planifikimi nga ana e gjyqtarit relator të ҫështjes. | E plotë | Nuk ka |
| 2 | 11.04.2023 | Kërkesë për informacion | 19.04.2023 | Institucioni \*\*\*\*\* në funksion të ushtrimit të kompetencave kushtetuese dhe ligjore për mbrojtjen e të drejtave, lirive dhe interesave të ligjshme të shtetasve, ka marrë në shqyrtim ankesën e shtetasit \*\*\*\*\*. Konkretisht, ju referojmë se shtetasi ankohet për masat e marra nga ana e Bashkisë \*\*\*\*\* për zbatimin e Vendimit nr. \*\*\*\*\* datë \*\*\*\*\*. Subjekti \*\*\*\*\* aktet administrative të mësipërme i ka kundërshtuar gjyqërisht në Gjykatën Administrative të Shkallës së Parë \*\*\*\*\*, e cila me vendimin nr. \*\*\*\*\*, datë \*\*\*\*\*, ka vendosur marrjen e masës së sigurimit të padisë duke pezulluar ekzekutimin e vendimit nr. \*\*\*\*\*, datë \*\*\*\*\*, si dhe me vendimin nr. \*\*\*\*\*, datë \*\*\*\*\*, ka vendosur shfyqizimin e aktit administrativ nr. \*\*\*\*\*. Bashkia \*\*\*\*\* na bën me dije se këto vendime janë ankimuar në Gjykatën Administrative të Apelit. Për nevoja të shqyrtimit të kësaj ҫështje nga ana e Istitucionit tonë, kërkojmë nga ana juaj të na dërgoni një informacion nëse pranë institucionit tuaj ka të regjistruar ҫështje në lidhje me rastin në fjalë.  Në përgjigje të shkresës tuaj nr. \*\*\*\*\*, me lëndë “*Kërkesë për informacion*”, protokolluar pranë Gjykatës Administrative të Apelit me nr.16 prot., datë 11.04.2023, ju bëjmë me dije se pranë Gjykatës Administrative të Apelit rezultojnë të regjistruara: ҫështja me nr.\*\*\*\*\* akti, datë \*\*\*\*\* me palë ndërgjyqëse \*\*\*\*\* e objekt \*\*\*\*\*, Relator \*\*\*\*\* dhe ҫështja me nr.\*\*\*\*\* akti, datë \*\*\*\*\* me palë ndërgjyqëse \*\*\*\*\* e objekt \*\*\*\*\*, Relator \*\*\*\*\*. Çështjet e mësipërme nuk kanë akoma një datë planifikimi nga ana e gjyqtarëve relatorë të tyre. | E plotë | Nuk ka |
| 3 | 18.04.2023 | Kërkesë për informacion lidhur me gjykimin e ҫështjes. | 20.04.2023 | Në institucionin \*\*\*\*\* është depozituar ankesë nga shtetasi \*\*\*\*\*, i cili parashtron se ka paraqitur kërkesë me objekt kompensim financiar të dënimit me burg. Çështja aktualisht gjendet në Gjykatën Administrative të Apelit, pasi është ankimuar vendimi nga \*\*\*\*\*. Z. \*\*\*\*\* referon se i është drejtuar gjykatës me një kërkesë për përshpejtim të gjykimit, duke i paraqitur dhe gjendjen e vështirë ekonomike në të cilën ndodhet, por kërkesa i është refuzuar. Për të bërë të mundur shtyrtimin e këtij rasti, lutemi na dërgoni një informacion, brenda 10 ditëve, lidhur me këtë ҫështje gjyqësore të regjistruar në Gjykatën Administrative të Apelit si dhe caktimin e datës për gjykimin e saj.  Në përgjigje të shkresës tuaj nr. \*\*\*\*\*, datë \*\*\*\*\*, me lëndë “*Kërkesë për informacion lidhur me* *gjykimin e ҫështjes*”, ju informojmë se, nga verifikimet e kryera në Gjykatën Administrative të Apelit, rezulton të jetë regjistruar ҫështja nr. \*\*\*\*\*, datë \*\*\*\*\* me palë ndërgjyqëse \*\*\*\*\*, objekt \*\*\*\*\*. Pas verifikimit të dosjes, rezulton se nga ana e palës paditëse është paraqitur një kërkesë për përshpejtimin e gjykimit të ҫështjes, protokolluar në gjykatë me nr.\*\*\*\*\* prot., datë \*\*\*\*\*, kërkesë e cila është refuzuar. Pas procedurës së rishortimit, ҫështja e mësipërme më datë \*\*\*\*\* i ka kaluar për gjykim gjyqtarës \*\*\*\*\* dhe aktualisht nuk ka një datë të planifikuar për gjykim nga ana e gjyqtares relatore. Ju informojmë se shkresa e paraqitur nga ana juaj iu bë me dije gjyqtares relatore. | E plotë | Nuk ka |
| 4 | 25.04.2023 | Informacion | 03.05.2023 | Bazuar në nenin 3 dhe nenin 15 të ligjit nr.119/2014 “Për të drejtën e informimit për dokumentet zyrtare”, emisioni investigativ \*\*\*\*\*, në televizionin \*\*\*\*\*, kërkon të dijë:  -Në ҫfarë date ka ardhur në Apel ҫështja me palë \*\*\*\*\*?  -Kujt gjyqtari i është caktuar me short kjo ҫështje?  -Në ҫfarë faze ndodhet gjykimi i kësaj ҫështje?  Në përgjigje të shkresës tuaj, datë \*\*\*\*\*, protokolluar pranë nesh me nr.18 prot., datë 25.04.2023 me lëndë “*Informacion*”, ju bëj me dije se:  Më datë \*\*\*\*\* jam vënë në dijeni nga sekretarja që më asiston, mbi kërkesën tuaj për informacion, të cilën kjo e fundit e ka tërhequr në Kryesekretarinë e Gjykatës më datë \*\*\*\*\*, sipas regjistrit përkatës. Nga verifikimet e kryera në Sistemin e Menaxhimit të Çështjeve (ICMIS) rezulton të jetë regjistruar pranë Gjykatës Administrative të Apelit ҫështja administrative nr. \*\*\*\*\* akti, Datë Regjistrimi \*\*\*\*\*, me palë \*\*\*\*\*, objekt \*\*\*\*\*. Me shortin e datës \*\*\*\*\*, ҫështja i është caktuar për shqyrtim gjyqtarit relator \*\*\*\*\*. Me Urdhër nr.203 Prot., datë 01.07.2020 “Për rindarjen me short të ҫështjeve të z. \*\*\*\*\*”, për shkak të dorëheqjes së këtij të fundit, ҫështjet në ngarkim të këtij gjyqtari i janë nënshtruar rindarjes dhe me shortin elektronik të datës \*\*\*\*\* ҫështja i ka kaluar për shqyrtim gjyqtarit \*\*\*\*\*. Me Vendim nr. 17, datë 10.05.2022 të Këshillit të Gjykatës “Për rishortimin me short të ҫështjeve”, për shkak të ngritjes në detyrë të gjyqtarit \*\*\*\*\* dhe emërimit të tij në Gjykatën Administrative të Apelit, të gjitha ҫështjet e regjistruara në këtë gjykatë nga viti 2017 e në vijim, i janë nënshtruar procedurave të shortit. Me shortin elektronik të datës \*\*\*\*\*, ҫështja e sipërpërmendur i ka kaluar për shqyrtim gjyqtares relatore \*\*\*\*\*. Me Vendim nr. 49, datë 24.02.2023 të Këshillit të Gjykatës “Për rishortimin me short të ҫështjeve”, për shkak të ngritjes në detyrë të gjyqtares \*\*\*\*\* dhe emërimit të saj në Gjykatën Administrative të Apelit, të gjitha ҫështjet e regjistruara në këtë gjykatë nga viti 2017 e në vijim, i janë nënshtruar procedurave të shortit. Me shortin elektronik të datës \*\*\*\*\*, ҫështja administrative nr. \*\*\*\*\* i ka kaluar për shqyrtim gjyqtares relatore \*\*\*\*\*. Nuk rezulton ende një datë planifikimi në lidhje me ҫështjen në fjalë. Gjithashtu, ju bëjmë me dije se, aktualisht, gjyqtarja relatore \*\*\*\*\* po gjykon ҫështje të regjistruara në shkurt të vitit 2017. | E plotë | Nuk ka |
| 5 | 26.04.2023 | Kërkesë për informacion | 27.04.2023 | Pranë institucionit \*\*\*\*\* është paraqitur një ankesë nga shtetasi \*\*\*\*\*, në lidhje me një problem që ai ka ndaj Bashkisë \*\*\*\*\*. Për zgjidhjen e problemit të tij ai i është drejtuar Gjykatës Administrative të Shkallës së Parë \*\*\*\*\*, e cila është shprehur me Vendimin nr. \*\*\*\*\* datë \*\*\*\*\*. Nga dokumentacioni i administruar nga institucioni ynë rezulton se ky vendim nuk ka marrë formë të prerë, pasi është ankimuar nga Bashkia \*\*\*\*\*. Për sa më sipër do të donim të informoheshim nëse është shqyrtuar nga Gjykata juaj ky ankim? Nëse po, lutem të na dërgoni një kopje të Vendimit.  Në përgjigje të shkresës tuaj nr. \*\*\*\*\*, datë \*\*\*\*\*, me lëndë “*Kërkesë për informacion*”, bashkëlidhur ju dërgojme kopjen e vendimit me nr. \*\*\*\*\*, datë \*\*\*\*\*, të Gjykatës Administrative të Apelit që i përket palëve \*\*\*\*\*. | E plotë | Nuk ka |
| 6  6.1 | 02.05.2023  04.05.2023 | Kërkesë për informacion  Vijim komunikimi | 03.05.2023  - | Jam \*\*\*\*\* nga emisioni \*\*\*\*\* në TV \*\*\*\*\*. Po ju drejtohem sërisht me kërkesë për informacion mbi ecurinë e procesit gjyqësor për shtetasin \*\*\*\*\*. Në kërkesën tonë për informacion në lidhje me ҫështjen e zvarritjes së gjykimit për paditësin \*\*\*\*\*, në vijim të investigimit tonë edhe në Gjykatën \*\*\*\*\* ku është ngritur padi për shpërblimin e dëmit të shkaktuar nga zvarritja e paarsyeshme e gjykimit, gjithashtu vërejmë se gjyqtarja \*\*\*\*\* ka konflikt interesi në Gjykatën e Apelit Administrativ, pra gjyqtarja \*\*\*\*\* është e njëjta me relatoren e ҫështjes \*\*\*\*\*. Për këto arsye është zvarritur dhe anashkaluar dhënia e informacionit medias dhe kalimi i dosjes në Gjykatën \*\*\*\*\* pas plotësimit të praktikës për dëmshpërblim. Jemi ende në pritje të vendimarrjes tuaj përpara bërjes publike të rastit të paprecedent.  Përshëndetje! Më datë 02.05.2023 jam vënë në dijeni nga koordinatorja për mediat në Gjykatën e Apelit Administrativ, mbi kërkesën tuaj për informacion, të datës 30.04.2023.   Ju bej me dije paraprakisht se, me Kërkesë Nr.12 Prot **Dt.15.03.2023**, keni kërkuar informacion lidhur me ecurinë e gjykimit me palë \*\*\*\*\*, objekti \*\*\*\*\*.  Në kërkesën tuaj për informacion të datës **30.04.2023**, bëni me dije se:   - Kërkoni sërish informacion për të njëjtën çështje;  - Kërkoni informacion lidhur me zvarritjen dhe anashkalimin e dhënies së informacionit medias, për kalimin e dosjes në Gjykatën \*\*\*\*\*, pas plotësimit të praktikës për dëmshpërblim.  Së pari: Lidhur me kërkesën e përsëritur, për informacion mbi ecurinë e çështjes me të dhënat e sipërcituara, ju bëj me dije se informacionin e keni marrë nëpërmjet përgjigjes së datës **23.03.2013.**  Së dyti: Lidhur me kërkesën për të cilën, pavarësisht se kërkoni informacion, keni mbërritur paraprakisht në përfundimin se informacioni për median është zvarritur dhe anashkaluar nga gjyqtari \*\*\*\*\*, ju bëj me dije se:  Në Gjykatën e Apelit Administrativ, rezulton të jetë protokolluar me Nr.\*\*\*\*\* Prot Dt.\*\*\*\*\*, Shkresa Nr.\*\*\*\*\* Prot Dt.\*\*\*\*\* e Gjykatës \*\*\*\*\*, nëpërmjet të cilës kjo e fundit ka përcjellë pa veprime, kërkesën e shtetasit \*\*\*\*\*, me lëndë konstatim i shkeljes së afatit të arsyeshëm të gjykimit, me argumentin se nuk duhej dorëzuar në Gjykatën \*\*\*\*\*, por në Gjykatën e Apelit Administrativ.  Neni 399/7 i Kodit të Procedurës Civile, i ndryshuar, parashikon se:  “*2.  Gjykimi i  kërkesës,  sipas  nenit  399/6,  pika  1,  bëhet  në  dhomë  këshillimi  dhe  gjykata  që  shqyrton  çështjen  merr  vendim  brenda  45  ditëve,  nga  paraqitja  e  kërkesës. Brenda  15  ditëve  nga   paraqitja  e  kësaj  kërkese,*  ***organi****që  pretendohet  se  ka  kryer  shkeljen, i  dërgon  kopje  të  dosjes  dhe  mendimin me shkrim, gjykatës që shqyrton kërkesën*”.     Sikurse parashikohet në dispozitën e sipërcituar, dërgimi i kopjes së dosjes, në këtë rast në Gjykatën \*\*\*\*\*, nuk është veprim që kryhet nga gjyqtari i çështjes.  Në detyrat funksionale të gjyqtarit të çështjes, nuk përfshihet edhe fotokopjimi i dosjeve, detyrë të cilën e kryen sekretari që asiston gjyqtarin.  Më herët ju kam konfirmuar se unë gjyqtare \*\*\*\*\* jam gjyqtare e çështjes Nr.\*\*\*\*\* Dt.\*\*\*\*\*, e cila rezulton të më ketë kaluar me short më datë **\*\*\*\*\*.**  Referuar datës në të cilën çështja më ka kaluar me short, në raport me kërkesën për shkelje të afateve të arsyeshme të gjykimit, duhet të vini re se, nga data e shortit (\*\*\*\*\*), deri në datën e dorëzimit në Gjykatën \*\*\*\*\* të kërkesës për konstatim të afateve të arsyeshme të shqyrtimit (\*\*\*\*\*), kanë kaluar 16 ditë.  Gjithashtu nëpërmjet përgjigjes së datës 23.03.2013, ju kam bërë me dije se:  -Me shortim elektronik të datës \*\*\*\*\*, ҫështja i është caktuar për shqyrtim gjyqtares relatore \*\*\*\*\* dhe ka pritur radhën e shqyrtimit përgjatë periudhës \*\*\*\*\*.   -Me Vendim nr.17, datë 10.05.2022 të Këshillit të Gjykatës, ҫështjet në ngarkim të gjyqtares \*\*\*\*\*, pas largimit të saj nga detyra, i janë nënshtruar rishortimit.   -Me shortin elektronik të datës \*\*\*\*\*, çështja administrative Nr.\*\*\*\*\*, Dt.\*\*\*\*\*, i ka kaluar për shqyrtim gjyqtares relatore \*\*\*\*\* dhe ka pritur radhën e shqyrtimit përgjatë periudhës \*\*\*\*\*.   -Vendimin për pranimin ose jo të kërkesave të palëve, për shqyrtimin e çështjeve me procedurë të përshpejtuar, e disponon gjyqtari relator i çështjes dhe për këtë veprimtari nuk parashikohet raportim tek Gjyqtari \*\*\*\*\*. **Për këtë arsye, të dhënit informacion mbi arsyet e mosshqyrtimit të kësaj çështje, me procedurë të përshpejtuar nga dy ish-relatoret, gjyqtaret \*\*\*\*\* dhe \*\*\*\*\*, nuk përbën lëndë të veprimtarisë së Gjyqtarit \*\*\*\*\*.**  Ju bëj gjithashtu me dije se, më datë \*\*\*\*\*, datë në të cilën është protokolluar në Gjykatën e Apelit Administrativ, shkresa e Gjykatës \*\*\*\*\*, unë nuk kam qenë në detyrë pasi, përgjatë periudhës \*\*\*\*\*, jam trajtuar me leje vjetore, në bazë të kërkesave të miratuara më datë \*\*\*\*\* dhe \*\*\*\*\*, nga titullari i institucionit.  Sa më sipër ju bëj me dije se:   -Nuk kam qenë në dijeni të kërkesës për konstatim të shkeljes së afateve të arsyeshme të  gjykimit;  -Edhe nëse do të isha në dijeni, nuk përbënte detyrë timen funksionale, dërgimi i kopjes së dosjes në Gjykatën \*\*\*\*\*, sikurse nuk është detyre për asnjë gjyqtar. Detyra ime konsiston vetëm në të dhënit e mendimit mbi shkaqet e kërkesës, pasi kopja e dosjes bëhet gati për t’u dërguar në Gjykatën \*\*\*\*\* dhe unë vihem në dijeni për këtë fakt.  Sekretarja gjyqësore që më asiston, rezulton gjithashtu e trajtuar me leje përgjatë periudhës \*\*\*\*\* dhe \*\*\*\*\*, në bazë të kërkesave të miratuara më datë \*\*\*\*\* dhe \*\*\*\*\*, nga titullari i institucionit.  Ju bëj me dije se, sekretarja që më asiston më ka vënë në dijeni më datë \*\*\*\*\*, se më datë \*\*\*\*\*, dosja Nr.\*\*\*\*\*, Dt.\*\*\*\*\*, i është dorëzuar  nga arkivi i gjykatës dhe se po kryhen veprime që një kopje e saj t’i dërgohet Gjykatës \*\*\*\*\*.  Së fundi, keni bërë me dije se këtë rast te paprecedent do ta bëni publik.  Ju siguroj se, ky fakt nuk përbën asnjë shqetësim për mua, edhe nëse e pranoj të mirëqenë se e keni bërë vetëm për interes publik, por, në kushtet kur kërkesat tuaja kanë marrë përgjigje në kohë nga gjyqtari \*\*\*\*\* ju këshilloj që, të vazhdoni të kërkoni informacion para se të ndërtoni  programe, me qëllim që këto të fundit nga programe kritike, të mos shndërrohen në programe komike.  E-mail me përmbajtje fyese ndaj gjyqtares \*\*\*\*\*, të cilit nuk i është kthyer përgjigje. | E plotë | Nuk ka |
| 7 | 03.05.2023 | Kërkesë për dhënie informacioni | 04.05.2023 | Per mua magjistratin \*\*\*\*\* ka filluar procedimi disiplinor mbi kërkesën e \*\*\*\*\* për shkeljen disiplinore të parashikuar nga neni 102, pika 1, gërma “d” të ligjit 96/2016 “Për statusin…”. Nëpërmjet komunikimit elektronik jam njohur me vendimin e \*\*\*\*\* nr.\*\*\*\*\* datë \*\*\*\*\*. Një nga të drejtat e parashikuara nga neni 141 i ligjit 96/2016 është paraqitja nga unë e dokumentave në mbështetje të mbrojtjes sime. Procedimi im disiplinor lidhet me gjykimin e një ҫështje civile, që ka qenë pezulluar për shkak të gjykimit të një ҫështje administrative në Gjykatën Administrative \*\*\*\*\*. Kjo e fundit ka dhënë vendimin në datë \*\*\*\*\* dhe pas ankimit ҫështja ka kaluar tek ju. Çështja që ka qenë regjistruar tek ju ka qenë me palë \*\*\*\*\*, objekti \*\*\*\*\*.  Për këtë ҫështje nga ana Juaj është dhënë vendimi nr.\*\*\*\*\*, datë \*\*\*\*\*.  Nga ana Juaj kërkoj informacion për kohën e mbylljes së kësaj ҫështje në sistemin e menaxhimit të ҫështjeve, në mënyre që të bëhej i aksesueshëm nga ҫdo person nëpërmjet kërkimit në faqen Tuaj. Koha e mbylljes në sistem është koha kur në sistem hidhet vendimi i dhënë dhe në dritaren “Detajet” dalin të dhënat përkatëse për vendimin dhe arsyetimi i tij. Koha kur një vendim hidhet në sistem dhe ҫështja mbyllet lë gjurmët përkatëse, në bazë të të cilave përcaktohet kjo kohë.  Lutem më dërgoni këtë informacion sa më parë dhe sidoqoftë deri në datën \*\*\*\*\*, pasi në datën \*\*\*\*\* duhet t’a paraqes në \*\*\*\*\*.  Në përgjigje të kërkesës tuaj me lëndë “*Kërkesë për informacion*”, përmes së cilës kërkoni informacion për kohën e mbylljes së ҫështjes, me palë \*\*\*\*\*, me objekt \*\*\*\*\*, në Sistemin e Menaxhimit të Çështjeve Gjyqësore (ICMIS), ju bëjmë me dije se:  Sikurse rezulton nga RIV (Regjistri i Veprimeve), i printuar nga Sistemi i Menaxhimit të Çështjeve Gjyqësore (ISMIS), në lidhje me ҫështjen në fjalë rezulton që veprimet e fundit janë kryer në datë \*\*\*\*\* (Vendimi Përfundoi…).   Bashkëngjitur po ju dërgojmë dokumentin Scan RIV (\*\*\*\*\*). | E plotë | Nuk ka |
| 8 | 26.05.2023 | Kërkesë për informacion lidhur me kërkesën për përshpejtim | 30.05.2023 | Pranë Gjykatës Administrative të Apelit kam dërguar më \*\*\*\*\* kërkesë drejtuar gjyqtarit të Gjykatës Administrative të Apelit, z.\*\*\*\*\* në cilësinë e gjyqtarit relator, për përshpejtim të procesit lidhur me ankimin e kryer ndaj vendimit nr.\*\*\*\*\*, datë \*\*\*\*\* të Gjykatës Administrative të Shkallës së Parë \*\*\*\*\* në çështjen me palë \*\*\*\*\*.  Kërkesa për përshpejtim është bazuar në vendimin nr.78, datë 30.05.2019 të Këshillit të Lartë Gjyqësor, “Për kalendarin e shqyrtimit të çështjeve në Gjykatën e Apelit”. Bazuar në këtë vendim të Këshillit të Lartë Gjyqësor, konkretisht në pikën 7 të kreut III, ju lutem të na informoni për ecurinë e trajtimit të kërkesës për përshpejtim të depozituar nga ana jonë.  Në Gjykatën Administrative të Apelit rezulton të jetë regjistruar çështja administrative Nr.\*\*\*\*\* Akti, Dt.\*\*\*\*\*, me palë \*\*\*\*\*, Objekti \*\*\*\*\*.   Bazuar në shortin elektronik të datës \*\*\*\*\*, çështja i ka kaluar për shqyrtim gjytarit \*\*\*\*\*, në cilesinë e relatorit, fakt i konfirmuar me fletën e RIV-it të çështjes (Regjistri i Veprimeve).  Në Gjykatën Administrative të Apelit, rezulton të jetë protokolluar me Nr.\*\*\*\*\* Prot., Dt.\*\*\*\*\*, Kërkesa Dt.\*\*\*\*\* e personit të tretë \*\*\*\*\*, me lëndë “*Kërkesë për përshpejtim procesi*”, nisur në adresë të gjykatës, në rrugë postare, të cilës nuk rezulton t’i jetë bashkëngjitur fotokopja e dokumentit të vlefshëm të identifikimit, në shkelje të kërkesave të Kreut III, Pika 3, të Vendimit Nr.78 Dt.30.05.2019 të Këshillit të Lartë Gjyqësor “Për kalendarin e shqyrtimit të çështjeve në gjykatën e apelit”.  Në bazë të Vendimit Nr.49 Dt.24.02.2023 të Këshillit të Gjykatës Administrative të Apelit, të gjitha çështjet janë rishortuar dhe me shortin e datës \*\*\*\*\*, çështja i ka kaluar për shqyrtim gjyqtares \*\*\*\*\*, në cilesinë e relatores, fakt i konfirmuar me fletën e RIV-it të çështjes (Regjistri i Veprimeve).   Për shkak se kërkesa i drejtohej gjyqtarit \*\*\*\*\*, nuk rezulton që t’i jetë komunikuar gjyqtares \*\*\*\*\*, por është futur në dosje, e cila ndodhej në arkivin e gjykatës, në shkelje të kërkesave të Kreut III, Pika 4, të Vendimit Nr.78 Dt.30.05.2019 të Këshillit të Lartë Gjyqësor “Për kalendarin e shqyrtimit të çështjeve në gjykatën e apelit”.   Më datë \*\*\*\*\*, pas komunikimit tuaj me Koordinatoren për të Drejtën e Informimit pranë Gjykatës Administrative të Apelit, jam vënë në dijeni lidhur me kërkesën dhe kam urdhëruar tërheqjen e dosjes brenda ditës, pra më \*\*\*\*\*, fakt i konfirmuar me fletën e librit të tërheqjes së dosjes nga arkivi.   Referuar ditës së marrjes dijeni për kërkesën për përshpejtim, afati për t’u shprehur lidhur me të, bazuar në Kreun III, Pika 7, të Vendimit Nr.78 Dt.30.05.2019 të KLGJ-së, përfundonte më datë \*\*\*\*\*. Në kushtet kur data \*\*\*\*\* përkonte me ditë pushimi (e dielë), afati për shqyrtimin e kërkesës përfundonte më datë \*\*\*\*\*, ditë e hënë.   Më datë \*\*\*\*\*, pas përcjelljes elektronikisht të dokumentit të identifikimit të kërkuesit, kam vendosur pranimin e kërkesës, në bazë të Kreut II, Pika 3.1/, të Vendimit Nr.78 Dt.30.05.2019 të KLGJ-së.   Bashkëngjitur gjeni kopje të:  -Vendimit Nr.49 Dt.24.02.2023 të Këshillit të Gjykatës Administrative të Apelit;  -Fletës së RIV-it;  -Fletës së librit të tërheqjes së dosjes nga arkivi. | E plotë | Nuk ka |

1. *Numri rendor i kërkesave të regjistruara në Regjistrin e Kërkesave dhe Përgjigjeve.* [↑](#footnote-ref-1)
2. *Data e regjistrimit të kërkesës.* [↑](#footnote-ref-2)
3. *Përmbledhje e objektit të kërkesës duke u anonimizuar sipas parashikimeve ligjore në fuqi.* [↑](#footnote-ref-3)
4. *Data e kthimit të përgjigjes.* [↑](#footnote-ref-4)
5. *Përmbajtja e përgjigjes duke u anonimizuar sipas parashikimeve ligjore në fuqi.* [↑](#footnote-ref-5)
6. *Përgjigja jepet: E plotë/ E kufizuar/E refuzuar/E deleguar.* [↑](#footnote-ref-6)
7. *Kosto monetare e riprodhimit (kur është rasti dhe e dërgimit) të informacionit të kërkuar sipas tarifave të publikuara nga autoriteti publik.* [↑](#footnote-ref-7)